2023.—2024. gada Vācijas futbola Bundeslīgas sezona
2023.—2024. gada Vācijas futbola Bundeslīgas sezona bija 61. Bundeslīgas sezona. Tā sākās 2023. gada 18. augustā, bet noslēdzās 2024. gada 18. maijā. Spēļu kalendāru izziņoja 2023. gada 30. jūnijā. Par Bundeslīgas čempioniem pirmo reizi kļuva Leverkūzenes "Bayer" futbolisti, kas čempionu titulu nodrošināja piecas kārtas pirms sezonas beigām. Leverkūzenes "Bayer" kļuva par pirmo komandu Bundeslīgas vēsturē, kas sezonas laikā nebija zaudējusi nevienā spēlē. Tā izcīnīja 28 uzvaras un sešas reizes spēlēja neizšķirti.